મુંબઈ: અભિનેત્રી શ્રીદેવીના અંતિમસંસ્કાર રાજકીય સન્માન સાથે કરવામાં આવ્યા એના પર મનસે અધ્યક્ષ રાજ ઠાકરેએ જાહેરમાં વાંધો લીધો હતો. મુખ્યમંત્રીના આદેશથી શ્રીદેવીના અંતિમસંસ્કાર રાજકીય સન્માન સાથે કરાયા હતા એ હવે સ્પષ્ટ થયું હતું. શ્રીદેવીને પદ્મ પુરસ્કારથી સન્માનિત કરાઈ હોઈ તેમના અંતિમસંસ્કાર રાજકીય સન્માન સાથે કરાયા એમ જણાવાયું હતું. જો કે આ બાબતે માહિતી અધિકાર કાર્યકર્તા અનિલ ગલગલીને રાજ્ય સરકારના રાજશિષ્ટાચાર વિભાગ પાસેથી જે માહિતી મળી છે એ અનુસાર મુખ્યમંત્રીના આદેશથી શ્રીદેવીના અંતિમસંસ્કાર રાજકીય સન્માનથી કરવામાં આવ્યા હોવાનું સ્પષ્ટ થયું હતું.